УРЛ‑ови података

## УРЛ‑ови података

Лео Саверник

превод: Драган Пантелић

УРЛ‑ови података омогућавају укључивање мањих докумената у сам УРЛ. Ово је корисно за врло мале пробне ХТМЛ случајеве, или друге прилике у којима нема смисла приправљати самостални документ.

`data:,nekidjavo` (обратите пажњу на запету после двотачке) испоручиће текстуални документ који садржи само `nekidjavo`.

Претходни пример испоручио је текстуални документ. За ХТМЛ документе треба задати МИМЕ тип `text/html`: `data:text/html,<naslov>proba</naslov><p>Ovo je probni slucaj</p>`. Ово ће произвести тачно онакав излаз као да је садржај био учитан из самосталног документа.

Такође је могуће задати алтернативна кодирања. Имајте у виду да се осмобитни знакови морају избећи знаком процента и двама цифрама хексадекадног кôда: `data:;charset=iso-8859-1,Gr%FC%DFe aus Schl%E4gl` производи `Grüße aus Schlägl`, док би испуштање атрибута кодирања могло довести до нечега попут `Gr??e aus Schl?gl`.

Више информација даје ИЕТФ‑ов РФЦ 2397.